**SREDA, 1. 4. 2020**

Že smo na sredini tedna.

Pazi, pajka imaš na glavi!!! Ha, ha, ha. 1.apriiil!!!!

Predmeti: ŠPO, SLJ, MAT, LUM, LUM

**ŠPORT** – aktivnost po želji

* Danes si izberi svojo najljubšo športno aktivnost in jo izvedi. Vseeno pa se izogibaj takšnih aktivnosti, ki so lahko zate nevarne. Poskrbi za svojo varnost!
* Pred izvajanjem aktivnosti se dobro razgibaj in ogrej, da ne bi prišlo do kakšne poškodbe.

**SLOVENŠČINA –** Opis osebe

* V zvezek napiši datum ter prilepi ali prepiši spodnji miselni vzorec.
* Miselni vzorec ti bo v pomoč, ko boš opisoval-a osebo, ki si jo boš izbral-a. Ampak,… to bo prišlo na vrsto šele v petek.
* Nato si preberi še opis osebe, ki ti ga prilagam. Tega opisa ti ni potrebno nikamor zapisovati/prepisovati, ampak naj ti bo samo v pomoč. Pri branju opisa bodi pozoren-na na to, s čim se opis začne ter s čim se zaključi.

Zapis v zvezek:

**OPIS OSEBE**

**1.**

**Postava**: visoka, vitka, čokata, okrogla, skladna, močnejša,…

**Višina in teža**: 130 cm, 30 kg

**2.**

**Obraz**: okrogel, ovalen, ozek, srčast, podolgovat,…

**Oči**: velike, okrogle, poševne, mandljaste, modre, sive,...

**Nos**: širok, dolg, prifrknjen, koničast,…

**Usta**: majhna, polna, ozka,…

**Polt**: olivna, bleda, pegasta, temna, svetla,…



**5.**

**Značaj osebe:** je miren-na, pogosto je dobre volje, je dobrega srca, je zabavna/dolgočasna, velikokrat joče, je trmas-ta, se rad-a krega,…

**Stvari, ki jih rad-a počne:**

rad-a bere, plava, kolesari, pleše, slika, kuha, kipari, izdeluje različne stvari,…

 **3.**

**Lasje**: dolgi, ravni, skodrani, speti v figo ali rep, spleteni v kito, svetli, pšenični, črni kot oglje, ognjeno rdeči,…

**4.**

**Oblačila**: športna, moderna, preprosta, pisana, udobna, elegantna,…

**Obutev**: športna, otroška, preluknjana, zapiranje na ježka, rjava, z vezalkami,…

Anja Vodopivec

(opis osebe)

Moji prijateljici je ime Anja. Piše se Vodopivec. Stara je osem let in hodi v tretji razred osnovne šole. Živi v Šempetru pri Gorici.

Je visoka in suha deklica. Ima podolgovat obraz, na licih pa rjave pege. Njene oči so okrogle in modre barve, obrobljene z dolgimi trepalnicami. Ker slabše vidi, nosi očala okrogle oblike. V ušesih ima uhane v obliki zvezdic. Anja ima dolge črne kodraste lase, ki jih pogosto spne v čop. Pri tem uporablja barvne elastike z našitimi okraski.

Oblači se športno. Najraje si obleče rdečo jopico z dolgimi rokavi in modro krilo, ki ji sega do kolen. Jopica se zapenja z modrimi gumbi. Obuta je v mehke rdeče čevlje.

Rada ima glasbo in ples, kar je všeč tudi meni. Je prijazna in nasmejana deklica. Zaradi tega se rada družim z njo, saj me velikokrat razvedri.

**MATEMATIKA** – Številski izrazi (utrjevane)

* Vadi poštevanko na kartončkih (pokrivanki).

Mimogrede, se je tvoj čas reševanja že kaj skrajšal? Če redno vadiš, sem prepričana, da se je zelooooo skrajšal.

* Vzemi zvezek za matematiko in napiši naslov VAJA (ne pozabi na datum).
* V zvezek prepiši spodnje račune in jih izračunaj. Ne pozabi na pravilo o prednosti. Podčrtaj si del računa, ki ga moraš najprej izračunati.

3 • 6 + 54 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

47 + 5 • 7 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7 • 9 + 28 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

75 + 5 • 5 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3 • 9 + 54 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

48 + 5 • 6 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4 • 9 + 26 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

52 + 5 • 8 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7 • 4 + 46 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

85 + 5 • 3 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9 • 9 + 18 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

39 + 6 • 0 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LIKOVNA UMETNOST –** Prostorsko oblikovanje

* Potrebuješ: prazno kartonasto škatlo (najbolje kakšno od čevljev, ni pa nujno), nekaj manjše odpadne embalaže, škarje, lepilo, lepilni trak, trši papir, odpadno tkanino, kakšne plastične dodatke (zamaški,…),….
* V škatli si sestavi sobo (lahko je tvoja soba, lahko pa poljubna domišljijska soba, ali soba za kakšne igračke). Lahko si ogledaš spodnja primera.

 

* Oglej si, katero pohištvo imaš v sobi in ga poskusi izdelati (posteljo, pisalno mizo, omare, omarice,…).
* Če ti izdelovanje sobe ne diši, si lahko izdelaš tudi kakšen drugi prostor (npr. otroško igrišče, progo za vlak ali avtomobilčke,…).
* Na tleh je lahko razgrnjena tudi preproga.
* Ne pozabi, da moraš po končanem delu za seboj tudi pospraviti in počistiti.

Prijetno in zabavno ustvarjanje ti želim.

Če česa ne razumeš, me pokliči. Rešene naloge mi pošlji v pregled. Ne pozabi na bralno značko.

USPEŠEN DAN TI ŽELIM.

Tvoja učiteljica Urška